turjo4nis/wikipedia-bn-dump-20250701 huggingface dataset:
ষষ্ঠ মুহাম্মদ (মরক্কো)

৬ষ্ঠ মোহাম্মদ (, Amazigh: ⵎⵓⵃⵎⵎⴷ ⵡⵉⵙ ⵚⴹⵉⵚ; জন্ম: ২১ আগস্ট ১৯৬৩ খৃঃ) হলেন মরক্কোর বর্তমান বাদশাহ। তার পিতা মরক্কোর বাদশা ২য় হোসাইনের মৃত্যুর পর জুলাই ২৩, ১৯৯৯ খৃঃ তিনি ক্ষমতায় অধিষ্ঠিত হন।

বাল্যকাল ও শিক্ষা 
মোহাম্মদ হলেন মরক্কোর বাদশাহ দ্বিতীয় হাসানের সন্তানদের মধ্যে দ্বিতীয় এবং তার দ্বিতীয় স্ত্রী লায়লা লতিফা হাম্মউয়ের প্রথম সন্তান।[3] জন্মের দিনই মোহাম্মদ রাজ্যের উত্তরাধিকারী এবং রাজপুত্র ঘোষিত হন।[4]
তাকে শিশুকাল হতেই ধর্মীয় এবং রাজনৈতিক শিক্ষাদানের ক্ষেত্রে তার পিতা ছিলেন অত্যন্ত তৎপর, চার বছর বয়স হতেই তিনি রাজ প্রাসাদে কোরআনের পাঠ গ্রহণ করতে শুরু করেন।[1]
রয়েল কলেজে মোহাম্মদ তার প্রাথমিক শিক্ষা সম্পন্ন করেন এবং আগদালস্থ ৭ম মোহাম্মদ বিশ্ববিদ্যালয় হতে 1985 সালে আইন বিষয়ে স্নাতক ডিগ্রি অর্জনের পূর্বে তিনি 1981 সালে স্নাতক পূর্ব ডিগ্রি লাভ করেন রয়েল কলেজ হতে।  তার গবেষণাপত্রের বিষয় ছিল “দ্যা আরব-আফ্রিকান ইউনিয়ন এন্ড দ্যা স্ট্র্যাটেজি অব দ্যা কিংডম অব মরক্কো ইন ম্যাটার্স অব ইন্টারন্যাশনাল রিলেশান।[1]  তিনি ইম্পেরিয়াল কলেজ এন্ড ইউনিভার্সিটিতেও পড়াশোনা করেন এবং মরক্কোর  রয়েল আর্মির কর্নেল মেজর পদে 1985 সালের 26 নভেম্বর কমিশন লাভ করেন  । তিনি 1994 সাল পর্যন্ত রাজকীয় সশস্ত্রবাহিনীর অফিস কোঅর্ডিনেটর হিসাবে কর্মরত ছিলেন। [4] মোহাম্মদ প্রথম বারের মত পলিটিক্যাল সায়েন্সে  সার্টিফিক্যাট ডিইচ্যুডিজ সুপেরিয়রর্স (সিইএস) অর্জন করেন 1987 সালে। অতপর 1988 সালের জুলাইতে পাবলিক ল’ বিষয়ে তিনি ডিপ্লোমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । অতপর 1988 সালের জুলাইতে পাবলিক ল’ বিষয়ে তিনি ডিপ্লোমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । প্রথমে 1988 সালের নভেম্বরে তিনি  জ্যাকুইস ডিলরর্স এর সাথে ব্রাসেলসে প্রশিক্ষণ গ্রহণ করেন, যিনি ইউরোপিয়ান কমিশনের প্রেসিডেন্ট ছিলেন। [1]

মোহাম্মদ 1993 সালের 29 অক্টোবর ফ্রান্সের ইউনির্ভাসিটি অব নাইস সোপিয়া এন্টিপোলিশ হতে সম্মানের সাথে পিএইচডি ডিগ্রি অর্জন করেন। তার গবেষণার বিষয় ছিল ইইসি-মাগরেব রিলেশান [1] তিনি আর্মির মেজর জেনারেল পদে উন্নতি লাভ করেন জুলাই 12, 1994 তারিখে। জুলাই 12, 1994 তারিখে তিনি সেনাবাহিনীর মেজর জেনারেল পদে উন্নতি লাভ করেন। এবং একই বছর তিনি হাই কাউন্সিল অব কালচার-এর সভাপতি  ও মরক্কোর সেনাবহিনীর সর্বাধিনায়ক নিযুক্ত হন। তিনি আরবি, ইংরেজি, স্পেনিশ এবং ফ্রেঞ্চ ভাষায় কথা বলতে পারদর্শী। [6]

ক্ষমতা গ্রহণ
জুলাই 23, 1999 সালে মোহাম্মদ তার পিতার স্থলে বাদশা নিযুক্ত হন এবং 30 জুলাই রাবেত-এ রাজ সিংহাসনে আরোহণ করেন। [4]

পরিবার
ষষ্ঠ মুহাম্মদের একমাত্র ভাই হলেন যুবরাজ মৌলায়ী রাশিদ এবং তিন বোন হলেন যথাক্রমে রাজকন্যা লাল্লা মারিয়ম, রাজকন্যা লাল্লা আসমা ও রাজকন্যা লাল্লা হাসনা। তিনি রাবাতে মার্চ 21, 2002 তারিখে সালমা বান্নাইয়ের (রাজকন্যা লাল্লা সালমা) সাথে বিবাহ বন্ধনে আবদ্ধ হন। বান্নাইকে তার বিবাহ উপলক্ষে রাজকীয় রীতি অনুযায়ী ব্যক্তিগত উপাধি রাজকন্যা প্রদান করা হয়। তাদের রয়েছে দুই সন্তান যথা: যুবরাজ মৌলায়ী হাসান যিনি ২০০৩ সালের ৮ মে জন্মগ্রহণ করেন এবং রাজপুত্র রাজকন্যা লাল্লা খাদিজা যিনি জন্মগ্রহণ করেন ফেব্রুয়ারি ২৮, ২০০৭ খৃষ্টাব্দে। যদিও মোহাম্মদের জন্মদিনে তার চাচার মৃত্যুর কারণে আনুষ্ঠানিকতা পরিহার করা হয়, তবে সেখানে দিনটিতে গণছুটি পালিত হয়।

আরও দেখুন
 রাজনীতিবিদ

তথ্যসূত্র 

জীবিত ব্যক্তি
১৯৬৩-এ জন্ম
মরক্কী মুসলিম
মুসলিম রাজশাসক
২০শ শতাব্দীর আরব ব্যক্তি
২১শ শতাব্দীর আরব ব্যক্তি
মরক্কী রাজনীতিবিদ
মরক্কী ব্যবসায়ী
মরক্কী ব্যাংকার
মরক্কী সেনা কর্মকর্তা
মরক্কী শতকোটিপতি
২০শ শতাব্দীর আফ্রিকার রাজশাসক
২১শ শতাব্দীর আফ্রিকার রাজশাসক
সূরা মুতাফ্‌ফিফীন

সূরা আত মুত্বাফ্‌ফিফীন‌ (আরবি ভাষায়: المطفّفين‎) মুসলমানদের ধর্মীয় গ্রন্থ কুরআনের ৮৩ তম সূরা, এর আয়াত অর্থাৎ বাক্য সংখ্যা ৩৬; তবে এতে কোন রূকু তথা অনুচ্ছেদ নেই। সূরা আত মুত্বাফ্‌ফিফীন‌ মক্কায় অবতীর্ণ হয়েছে।

নামকরণ 
এই সূরাটির প্রথম আয়াতের وَيُلٌ لِّلْمُطَفِّفِيْنَ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে المطفّفين (‘আত মুত্বাফ্‌ফিফীন’) শব্দটি রয়েছে এটি সেই সূরা।

নাযিল হওয়ার সময় ও স্থান

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
 কোরআন শরীফ.অর্গ।

সূরা
সূরা ইন‌শিকাক

সূরা আল ইন‌শিকাক (আরবি ভাষায়: الانشقاق‎) মুসলমানদের ধর্মীয় গ্রন্থ কুরআনের ৮৪ তম সূরা, এর আয়াত অর্থাৎ বাক্য সংখ্যা ২৫; তবে এতে কোন রূকু তথা অনুচ্ছেদ নেই। সূরাটিতে ১টি সিজদাহ রয়েছে। সূরা আল ইনশিকাক‌ মক্কায় অবতীর্ণ হয়েছে।

নামকরণ 
এই সূরাটির প্রথম আয়াতের اِنْشَقَّتْ বাক্যাংশ থেকে এই সূরার নামটি গৃহীত হয়েছে, যার মূল হচ্ছে اِنْشَقَّاق (ফেঁটে যাওয়া); অর্থাৎ, যে সূরাটিতে الانشقاق (‘ইনশিকাক‌’) শব্দটি রয়েছে এটি সেই সূরা।

নাযিল হওয়ার সময় ও স্থান

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
 কোরআন শরীফ.অর্গ।

সূরা
ইসলামি পরকালবিদ্যা
ইসলামে বিচার
সূরা বুরুজ

সূরা আল-বুরুজ (আরবি ভাষায়: البروج‎) মুসলমানদের ধর্মীয় গ্রন্থ কুরআনের ৮৫ তম সূরা, এর আয়াত অর্থাৎ বাক্য সংখ্যা ২২,  সূরা আল-বুরুজ‌ মক্কায় অবতীর্ণ হয়েছে।

নামকরণ 
এই সূরাটির প্রথম আয়াতের اَلْبُرُوْجَ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে البروج (‘বুরুজ‌’) শব্দটি রয়েছে এটি সেই সূরা।

ইসলামি পরকালবিদ্যা
সূরা
ইসলামি বিশ্বাস ও মতবাদ
ইসলামি নীতিশাস্ত্র
পরকাল
সূরা তারিক্ব

সূরা আত-তারিক্ব (আরবি ভাষায়: الطّارق‎) মুসলমানদের ধর্মীয় গ্রন্থ কুরআনের ৮৬ তম সূরা, এর আয়াত অর্থাৎ বাক্য সংখ্যা ‌১৭; তবে এতে কোন রূকু তথা অনুচ্ছেদ নেই। সূরা আত-তারিক্ব মক্কায় অবতীর্ণ হয়েছে।

নামকরণ 
এই সূরাটির প্রথম আয়াতের الطَّارِق বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটি الطَّارِق (‘তারিক্ব‌’) শব্দটি রয়েছে এটি সেই সূরা।

নাযিল হওয়ার সময় ও স্থান

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ

সূরা
ইসলামি পরকালবিদ্যা
ইসলামে বিচার
পিন্টারেস্ট

পিন্টারেস্ট () একটি ওয়েব এবং মোবাইল অ্যাপ্লিকেশন কোম্পানি, যা ফটো শেয়ারিং ওয়েবসাইট হিসেবে কাজ করে থাকে। এটি ব্যবহারের জন্য নিবন্ধন করার প্রয়োজন পড়ে। সাইটটি পল শিয়ারা, ইভান শার্প এবং বেন সিলবারমান কর্তৃক প্রতিষ্ঠিত। এটি ব্যবসায়ী ও উদ্যোক্তাদের মধ্যে একটি ক্ষুদ্র দলের অর্থায়নে কোল্ড ব্রিউ ল্যাবস কর্তৃক পরিচালিত।

তথ্যসূত্র

বহিঃসংযোগ 

 

অ্যান্ড্রয়েড (অপারেটিং সিস্টেম) সফটওয়্যার
আইওএস সফটওয়্যার
উইন্ডোজ ফোন সফটওয়্যার
২০১০-এর মার্কিন যুক্তরাষ্ট্রের প্রতিষ্ঠান
পালো আলটো, ক্যালিফোর্নিয়া ভিত্তিক কোম্পানি
ইমেজ হোস্টিং
২০১০-এ প্রতিষ্ঠিত ইন্টারনেট সম্পত্তি
মার্কিন যুক্তরাষ্ট্রের অনলাইন কোম্পানি
ফটো শেয়ারিং ওয়েবসাইট
সামাজিক নেটওয়ার্কিং সেবা
উইবি পুরস্কার বিজয়ী
ওয়েবি পুরস্কার বিজয়ী
সান ফ্রান্সিস্কো ভিত্তিক কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
মার্কিন সামাজিক নেটওয়ার্কিং ওয়েবসাইট
আনন্দকিশোর মজুমদার

আনন্দকিশোর মজুমদার (১৮৯২ - ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

বিপ্লবী কার্যকলাপ 
ময়মনসিংহে হেমেন্দ্রকিশোর আচার্য চৌধুরী, মোহিনীশঙ্কর রায় এবং তার প্রচেষ্টায় সাধনা সমিতি প্রতিষ্ঠিত হয়। ১৯০৬ সালে যতিন্দ্রনাথ মুখার্জী ও অরবিন্দ ঘোষের সংস্পর্শে এসে তারা সশস্ত্র বিপ্লবের জন্য প্রস্তুত হতে থাকেন। সরকারি আদেশে সাধনা সমিতি বেআইনি ঘোষিত হলে বিপ্লবী যুগান্তর দল গুপ্তপথে অগ্রসর হতে থাকে। এসময় তিনি কিশোরগঞ্জ, বাজিতপুর, আঠারোবাড়ি, ঈশ্বরগঞ্জ শ্রীহট্ট, কুমিল্লা প্রভৃতি স্থানে সমিতির শাখা-প্রশাখা ও কার্যক্রম বিস্তার করতে থাকেন। এই দলের সঙ্গে ময়মনসিংহের প্রখ্যাত নেতা সুরেন্দ্রমোহন ঘোষ তার অণুগামীদের নিয়ে মিলিত হন। এই সময় তার চেষ্টায় ময়মনসিংহের অণুশীলন দল, সুহৃদ সমিতি প্রভৃতি একত্রিত হয়ে একটি শক্তিশালী দলে পরিণত হয়। এই দলের কর্মী নরেশ চৌধুরী, মণি চৌধুরী, ক্ষিতীশ চৌধুরী, সঞ্জীব রায় প্রভৃতি অসীম সাহসিকতা ও বীরত্বের জন্য বিখ্যাত ছিলেন। ময়মনসিংহ ও কলকাতায় গুপ্তচর ও দারোগাদের বিনাশসাধন, ডাকাতি করে অর্থসংগ্রহ, জনমনে স্বদেশী ভাব উদ্দীপন প্রভৃতি কাজে লিপ্ত থাকার জন্য ১৯১৬ সালে ধরা পড়েন। ১৯১৯ সালে ছাড়া পান। ১৯২৩ সালে তারকেশ্বর সত্যাগ্রহে তিনি বহু ধর্মীয় কর্মীসহ অংশগ্রহণ করেন। ১৯২৪ সনে তিন ধারায় ধরা পড়ে ১৯২৭ পর্যন্ত বহরমপুর জেলে থাকেন।

কংগ্রেসের কর্ম 
১৯২৮ সালে কলকাতা কংগ্রেসের দশ হাজার স্বেচ্ছাসেবকের খাওয়াবার ভার তার উপর ছিলো। ১৯৩০ সনে সত্যাগ্রহ করায় আটক আইনে গ্রেপ্তার হয়ে ১৯৩৫ পর্যন্ত বক্সা ক্যাম্পে থাকেন। ১৯৩৬ সালে মুক্তি পেয়ে ময়মনসিংহ জেলার কংগ্রেস কমিটির সম্পাদক হিসেবে কাজ করার সময় দুরন্ত যক্ষ্মারোগে আক্রান্ত হন এবং চিকিৎসার জন্য কলকাতায় আসেন। এখানেই মৃত্যু। তিনি দীর্ঘ ১৪ বছর ব্রিটিশ রাজের কারাদণ্ড ভোগ করেছিলেন এবং জেলে অনশন করেন মোট ৮৫ দিন।

তথ্যসূত্র 

১৮৯২-এ জন্ম
পূর্ববঙ্গে জন্ম
১৯৪০-এ মৃত্যু
বাংলাদেশী বিপ্লবী
কিশোরগঞ্জ জেলার ব্যক্তি
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ময়মনসিংহের বিপ্লবী
অনুশীলন সমিতি
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
জন্ম হার অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

এই প্রবন্ধে স্থূল জন্ম হার অনুযায়ী রাষ্ট্রসমূহের তালিকা-এর তিনটি সংস্করণকে অন্তর্ভুক্ত করা হয়েছে।

প্রণালী-বৃত্তান্ত 
কোনও নির্দিষ্ট সময় পরিধিতে মোট জন্মের সংখ্যাকে ঐ সময় পরিধিতে জনসংখ্যার ব্যক্তি-সময় দিয়ে ভাগ করলে স্থূল জন্ম হার পাওয়া যায়। ব্যক্তি-সময় হল কোনও পর্যবেক্ষণ সময় পরিধির মধ্যে পরিগণিত জনসংখ্যা এবং সময় পরিধির গুণফল। যেমন, কোনও স্থানে ২ বছর ধরে পরিগণিত জনসংখ্যা যদি হয় ২০০০ তাহলে ঐ স্থানে ঐ ২ বছরে ব্যক্তি-বছর হবে ২০০০×২=৪০০০।

বছর প্রতি ১,০০০ জনসংখ্যা প্রতি জন্মের সংখ্যা একক হিসাবে একে প্রকাশ করা হয়।
প্রথম তালিকাটি অরগানাইজেশান ফর ইকনমিক কোঅপারেশান এন্ড ডেভলপমেন্ট (ও ই সি ডি) -এর "২০১১ বার্ষিক পরিসংখ্যান"-এর উপর ভিত্তি করে তৈরি।

২০১১ স্থূল জন্ম হার -এ ২৩৬টি রাষ্ট্র এবং অঞ্চলসমূহ তালিকাভুক্ত হয়েছে।

দ্বিতীয় তালিকাটি বিশ্ব ব্যাংক-এর ২০১০ সালের উপাত্তের উপর ভিত্তি করে তৈরি।

তৃতীয় তালিকাটি সি আই এ ওয়ার্ল্ড ফ্যাক্টবুক-এর ২০১৩ সালের পরিগণনার উপর ভিত্তি করে তৈরি। পরাধীন অঞ্চলসমূহ এবং সম্পূর্ণরূপে স্বীকৃত হয়নি এমন রাষ্ট্রকে গণনায় অন্তর্ভুক্ত করা হয় নি।

রাষ্ট্রসমূহ

পাদটীকা

আরও দেখুন
জনসংখ্যা বৃদ্ধির হার অনুযায়ী রাষ্ট্রসমূহের তালিকা
সর্বোত্তম জনসংখ্যা
বাড়াবাড়ি (জনসংখ্যা)
জনসংখ্যা পিরামিড
সভ্যতা, মনুষ্য এবং পৃথিবীর ঝুঁকি

জন্ম হার
জনপরিসংখ্যান
জনসংখ্যা অনুযায়ী তালিকা
জনসংখ্যা অনুযায়ী রাষ্ট্রসমূহের তালিকা
জনসংখ্যা সংক্রান্ত সমস্যা অনুযায়ী রাষ্ট্রসমূহের তালিকা
জনসংখ্যা অনুযায়ী দেশের তালিকা
উৎসব (চলচ্চিত্র)

উৎসব বলতে সাধারণত সামাজিক, ধর্মীয় এবং ঐতিহ্যগত প্রেক্ষাপটে পালিত আনন্দ অনুষ্ঠানকে বোঝায়। এটি আরো বুঝাতে পারে -

 উৎসব (২০০০-এর চলচ্চিত্র) ঋতুপর্ণ ঘোষ পরিচালিত ভারতীয় বাংলা চলচ্চিত্র। 
 উৎসব (২০২৫-এর চলচ্চিত্র) তানিম নূর পরিচালিত বাংলাদেশী বাংলা চলচ্চিত্র।
দেশি ফুরুস

দেশি ফুরুস (বৈজ্ঞানিক নাম:Lagerstroemia indica) () হচ্ছে  লাগের্স্ট্রমিয়া গণের একটি প্রজাতি। এরা গুল্মজাতীয় উদ্ভিদ। সৌন্দর্যের দিক দিয়ে এটি খুব অনন্য। সম্ভবত চিনের প্রজাতি। প্রায় চার মিটার পর্যন্ত উঁচু হতে পারে। এরা শক্ত, ডালপালা ভরা পত্রমোচি গাছ। কাণ্ড বাদামি মসৃণ। পাতার পত্রবিন্যাস একান্তর বা ঘূণির্ত তিনটি পাতা থাকে, ডিম্বাকার, ৩.৫-৬ সেমি লম্বা, মসৃণ। বর্ষায় ডালের আগায় ছোট ছোট ফুলের খুব বড় থোকা, ১৫-২০ সেমি লম্বা শাখায়িত। নানা রঙের ফুল হয়, সাদা, গোলাপি, লাল, বেগুনি। ফুল ৩ সেমি চওড়া, পাপড়ি ৬, কূঁকড়ান। কলম ও শিকড় থেকে গজানো চারায় চাষ। বসন্তে ছেঁটে দিলে নতুন ডালে প্রচুর ফুল হয়।

তথ্যসূত্র

 Flora, The Gardeners Bible, ABC Publishing, Ultimo, NSW, Australia, 2005

বহিঃসংযোগ 

বাংলাদেশের উদ্ভিদ
ভারতের উদ্ভিদ
জাপানের উদ্ভিদ
চীনের উদ্ভিদ
১৭৫৯-এ বর্ণিত উদ্ভিদ
এশিয়ার উদ্যান উদ্ভিদ
আলংকারিক উদ্ভিদ
নেপালের উদ্ভিদ
বন চাকুন্দা

বন চাকুন্দা (বৈজ্ঞানিক নাম:Senna tora) হচ্ছে Fabaceae পরিবারের একটি উদ্ভিদ প্রজাতি। এর ইংরেজি নাম Sickle Senna, Sickle Wild sensitive-plant বাংলাদেশে আমাদের আশে পাশে এটি অযত্নে অবহেলায় বেড়ে উঠে। হেমন্তকালে এটি সাধারণত ফুল দেয়।

বিবরণ
লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়।  অঞ্চলবিশেষে এটি চেকান্দা নামে পরিচিত। এর পাতা আম আঁটির ভেঁপু বানাতে কাজে লাগানো যায়। গাছটি ন্যূনাধিক দু-তিন ফুট উঁচু হয়।

গাছটি পশ্চিমবঙ্গের উত্তরবঙ্গের অনেক গ্রাম্য এলাকায় "বেলাডুবা" বা "বেলাডোবা" নামেও পরিচিত । এর কারণ সূর্যালোকের অনুপস্থিতিতে এর পাতাগুলি বন্ধ হয়ে যায় অর্থাৎ বেলাশেষে এর পাতাজোড়া গুটিয়ে যায় ।

চিত্রশালা

তথ্যসূত্র

নেপালের উদ্ভিদ
চীনের উদ্ভিদ
ভারতের উদ্ভিদ
ঔষধি উদ্ভিদ
১৭৫৩-এ বর্ণিত উদ্ভিদ
মধ্য আমেরিকার উদ্ভিদ
আয়ুর্বেদে ব্যবহৃত উদ্ভিদ
ভোজ্য কলাই
কার্ল লিনিয়াস কর্তৃক নামকরণকৃত ট্যাক্সা
অপরূপ চাঁপা

অপরূপ চাঁপা বা কানাঙ্গা (বৈজ্ঞানিক নাম:Cananga odorata), (), হচ্ছে ফিলিপাইনের উষ্ণমণ্ডলীয় অঞ্চলের উদ্ভিদ। অপরূপ চাঁপা বা কানাঙ্গা অ্যানোনেসি পরিবারের একটি গাছ। এই গণের একমাত্র প্রজাতি।

পরিচিতি 
অপরূপ চাঁপাকে বাংলাদেশে বলধা গার্ডেনে দেখা যায়। তবে কীভাবে এসে থিতু হয়েছে সে ঐতিহাসিক সূত্র এখন আর খুঁজে পাওয়া যায় না। তবে নিশ্চিত করে বলা যায়, অন্যান্য ভিনদেশি গাছপালার সঙ্গে আফ্রিকার এ উদ্ভিদ প্রজাতিটিও ব্রিটিশ আমলে এখানে নিয়ে আসা হয়।

বর্ণনা 
অপরূপ চাঁপা বা কানাঙ্গা গুল্ম শ্রেণির মধ্যে আদর্শ গাছ। উচ্চতায় ৮ থেকে ১০ ফুট পর্যন্ত হতে পারে। অজস্র ডালপালায় ঝোপাল। শীর্ষভাগ সবচেয়ে বেশি নিবিড়। নতুন পাতা ক্ষুদ্র, রোমশ, একক, লম্বায় ৭ থেকে ১২ সেমি, ডিম্বাকার ও মসৃণ। ফুল একক ও সুগন্ধি। প্রথমে রঙ সবুজাভ থাকলেও পরে অনুজ্জ্বল গোলাপি রঙ ধারণ করে। তখন অনেকটা পরিণত কাঁঠালিচাঁপার মতো দেখায়। লম্বাটে পাপড়ির সংখ্যা দুই সারিতে ৬ থেকে ৭টি, বৃত্যাংশ ৩টি, শীর্ষ বাঁকানো, পুংকেশর অনেক। প্রস্টম্ফুটনকাল প্রায় বর্ষব্যাপ্ত হলেও মার্চ থেকে সেপ্টেম্বর পর্যন্ত বেশি ফোটে। যে কোনো বাগানেই মানানসই। বংশবৃদ্ধি গুটিকলমে। জন্মস্থানে গাছের পাতা ও মূল থেকে বিভিন্ন রোগের ওষুধ বানানো হয়।

তথ্যসূত্র 

ফিলিপাইনের উদ্ভিদ
আলংকারিক উদ্ভিদ
এশিয়ার ঔষধি উদ্ভিদ
ক্রান্তীয় এশিয়ার উদ্ভিদ
কুইন্সল্যান্ডের উদ্ভিদ
সুগন্ধীসার তেল
জংলি টগর

জংলি টগর বা কাঠ মালতি () হচ্ছে দক্ষিণ এশিয়া, দক্ষিণ -পূর্ব এশিয়া এবং চীনের একটি চিরসবুজ উদ্ভিদ প্রজাতি। টগর ক্রান্তীয় আমেরিকার প্রজাতি। বড় আকারের গুল্ম, কখনও বৃক্ষসম।

বিবরণ 

উদ্ভিদটি সাধারণত ১.৫-৪ মিটার লম্বা এবং চিরসবুজ। পাতা ৫-১২×২-৫ সেমি, উজ্জ্বল সবুজ, নিচ ফ্যাকাসে ও মসৃণ। শীতকাল ছাড়া প্রায় সারা বছরই ফুল ধরে। ফুল গন্ধহীন ও সুগন্ধি উভয়ই হতে পারে, পাতার কক্ষে বা ডালের আগায় সাদা ফুলের থোকায় গাছ ভরে থাকে। বাংলাদেশের বনে-জঙ্গলে দেখা যায়। ফুল ৩-৫ সেমি চওড়া, একক বা দৈত বা আধাদৈত, দলনলের আগায় ৫টি পাপড়ি, পাপড়িগুলো চ্যাপ্টা। ফল চার্ম, সবুজ, ভিতর লাল, বিদারী।

নামকরণ 
বাগান ছাড়াও এই গাছটিকে বনে জঙ্গলে জন্মাতে দেখা যায় বলে অনেকে একে ‘‘জংলি টগর’’ বলে।  এর দ্বিপদী বৈজ্ঞানিক নাম Tabernaemontana divaricata। বাংলাদেশে এর অন্য 
আরো একটি জনপ্রিয় নাম হলো কাঠমল্লিকা। কাঠমল্লিকা ফুলের আরো অনেক সুন্দর সুন্দর নাম আছে, যথা: চাঁদনী, কড়ি। কাণ্ডে দুধের মতো রস থাকায় একে কোন কোন এলাকায় দুধফুল নামেও আখ্যায়িত করা হয়। এর  মূল সৌন্দর্য্য হলো বিশুদ্ধ সাদা বর্ণের ফুল।তাই একে সাদা ফুল নামেও ডাকা হয়।

শীত ছাড়া প্রায় সারা বছরই ফুল হয়। যদিও উদ্ভিদটি বসন্তে পূর্ণ প্রস্ফুটিত হয় কিন্তু ফুলগুলো সারা বছরই কমবেশি পাওয়া যায়। ফুলটির একটি স্নিগ্ধ সুবাস আছে। এই ফুলের নানা প্রকারভেদ রয়েছে, যেমন- ফুল সিঙ্গল হতে পারে, আধা ডাবল হতে পারে, আবার ডাবল (Flore Pleno= double-flowered) হতে পারে। সিঙ্গল ফুলে দলনলের আগায় পাপড়ি ৫টি থাকে (অন্যগুলোতে বেশি থাকে)। নার্সারীতে ছোট ছোট পাতাযুক্ত একটি চীনা প্রজাতি দেখা যায়। ৬৬ টিরও বেশি অ্যালকালয়েড এই গুল্মে পাওয়া যায়- যার মধ্যে উল্লেখযোগ্য কয়েকটি হল ক্যাথারানথাইন, করোনারিডিন, ড্রেগামাইন, আইবোগামাইন, ট্যাবারসিনিন, ভোকাঙ্গাইন, ভোয়াকামাইন এবং ভোক্রিস্টিন। এই গাছের ডালপালা এবং শিকড়গুলিতে শক্তিশালী অ্যাসিটিলকোলিনস্টেয়ারেস ইনহিবিটরসের উপস্থিতি রয়েছে। একটি স্টেম এক্সট্রাক্ট থেকে বিচ্ছিন্ন 3'-R/S-hydroxyvoacamine  AChE- এর বিরুদ্ধে অপ্রতিদ্বন্দ্বী প্রতিরোধক হিসেবে কাজ করে,যার IC50 মান হল 7.00 ± 1.99 μM।

ব্যবহার
কাঠ মালতি গাছটি সহজাত ভাবেই বহু আগ থেকে বাড়ির আঙ্গিনা ও বাগান সাজানোর কাজে ব্যবহৃত হয়ে আসছে। গাছটি ছোট পাখিদের আশ্রয়স্থল হিসেবেও ব্যবহৃত হয়। প্রার্থনা ও পুজার সামগ্রিরূপে ফুলটি বহুল প্রচলিত। এছাড়াও এই গুল্মটি বাগানে বড় বৃক্ষের নিচে আন্দারশ্রাব হিসেবে ব্যবহার করা যেতে পারে।

চিত্রশালা

তথ্যসূত্র

ফিলিপাইনের উদ্ভিদ
ভারতের উদ্ভিদ
আলংকারিক উদ্ভিদ
এশিয়ার উদ্ভিদ
বিষাক্ত উদ্ভিদকুল
বাংলাদেশের উদ্ভিদ
চীনের উদ্ভিদ
এশিয়ার উদ্যান উদ্ভিদ
ঘরের উদ্ভিদ
ভারতীয় উপমহাদেশের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
আয়ুর্বেদে ব্যবহৃত উদ্ভিদ
বন মটমটিয়া

{{taxobox
|image = বন মটমটিয়া.jpg
|regnum = Plantae
|unranked_divisio = Angiosperms
|unranked_classis = Eudicots
|unranked_ordo = Asterids
|ordo = Asterales
|familia = Asteraceae
|genus = Chromolaena
|species = C. odorata|binomial = Chromolaena odorata|binomial_authority = (L.) King & H.E. Robins.
|synonyms_ref=
|synonyms = |name=|image_caption=}}

বন মটমটিয়া (বৈজ্ঞানিক নাম:Chromolaena odorata'')   উষ্ণমণ্ডলীয় অঞ্চলের গুল্মজাতীয় সূর্যমুখী পরিবারের উদ্ভিদ। উত্তর আমেরিকা, ফ্লোরিডা এবং টেক্সাস থেকে মেক্সিকো এবং  ক্যারিবীয় অঞ্চলের স্থানীয় উদ্ভিদ এটি। উত্তর আমেরিকার স্থানীয় উদ্ভিদ। এটিকে পৃথিবীর সর্বাপেক্ষা আগ্রাসি আগাছা হিসেবে গণ্য করা হয়। বৃষ্টিস্নাত বুনো ঝোঁপ। যশোর এলাকায় এটি "মটমটে" নামে পরিচিত। হাতে-পায়ে মচকা লেগে ব্যাথা পেলে এর পাতা বেটে লাগিয়ে রাখলে ব্যাথার উপশম হয়।

তথ্যসূত্র

পানামার উদ্ভিদ
ভারতের উদ্ভিদ
আলংকারিক উদ্ভিদ
মেক্সিকোর উদ্ভিদ
ক্যারিবীয় দ্বীপপুঞ্জের উদ্ভিদ
ফ্লোরিডার উদ্ভিদ
দক্ষিণ আমেরিকার উদ্ভিদ
১৭৫৯-এ বর্ণিত উদ্ভিদ
শ্যাওড়া

শ্যাওড়া (বৈজ্ঞানিক নাম: Streblus asper; ) ছোট আকারের চিরসবুজ গাছ। ঘন ডালপালার এই গাছের উচ্চতা ৪-১০ মিটার। কাণ্ডের বাকল অমসৃণ। পাতা ডিম্বাকৃতি, খসখসে ও গাঢ় সবুজ। পাতাগুলি ২.৫ থেকে ৮ সে.মি. লম্বা ও ২ থেকে ৩.৫ সেন্টিমিটার চওড়া এবং কিছুটা উপবৃত্তাকার। এর কিনারা এলোমেলো খাঁজকাটা হয়ে থাকে। এই গাছের ফুল ডায়োসেসাস বিক্ষিপ্ত বা গুচ্ছভাবে হয়। ফলগুলি হলুদ ও বেরি ধরনের। বাংলাদেশ, মালয়েশিয়া, ভিয়েতনাম, শ্রীলঙ্কা, শ্যামদেশ এবং ভারতে এই গাছ দেখা যায়।

ব্যবহার

কাগজ প্রস্তুতি
এই উদ্ভিদ  বিবিধ ব্যবহারের জন্য সুপরিচিত। এর মধ্যে কাগজ তৈরি সর্বাগ্রে উল্লেখ্য। শ্যামদেশে সাতশো বছরেরও বেশি এই গাছ অত্যন্ত টেকসই ও ঐতিহ্যবাহী খোই কাগজ তৈরির কাজে ব্যবহৃত হয়ে আসছে। এছাড়া ভিয়েতনামে ঐতিহ্যবাহী কাঠের কাজে এই গাছের খসখসে পাতা কাঠ ঘষে মসৃণ করার  কাজে শিরীষ কাগজের পরিবর্তে ব্যবহার করা হয়।

ঔষধ প্রস্তুতি
আয়ুর্বেদিক ঔষধ তৈরির কাজেও এই গাছের ব্যাপক ব্যবহার আছে। বিশেষ করে দাঁতের ব্যথা, ডায়রিয়া, কুষ্ঠরোগ, ক্যান্সার প্রভৃতি রোগের ঔষধ তৈরিতে এই গাছ ব্যবহৃত হয়ে থাকে। এই গাছের সরু ও কচি ডাল দাঁতন হিসেবেও ব্যবহৃত হয়ে থাকে। আধুনিক যুগেও মুখগহ্বরের স্বাস্থ্যরক্ষাজনিত বিভিন্ন ওষুধ তৈরির ক্ষেত্রে এই গাছ ব্যাপকভাবে ব্যবহৃত হয়। শ্যামদেশে খুবই জনপ্রিয় কালচে-খয়েরি আয়ুর্বেদিক টুথপেস্ট তৈরিতেও এই গাছের বহুল ব্যবহার উল্লেখযোগ্য।

আধুনিক গবেষণায় বেশ কিছু মাইক্রোওর্গানিজমের উপর এই গাছ থেকে প্রাপ্ত কিছু  অ্যান্টি-ব্যাকটিরিয়াল উপাদানের কার্যকারিতা সম্পর্কে জানতে পারা গেছে। বিশেষত এই গাছের পাতা থেকে পাওয়া কিছু উপাদান যে স্ট্রেপটোকক্কাস জাতীয় ব্যাকটিরিয়া প্রতিরোধে যথেষ্ট কার্যকরী তার প্রমাণ পাওয়া গেছে। ফলে মুখ ও নাকের বিভিন্ন ইনফেকশন এবং গলাজ্বালা দূর করার ঔষধ প্রস্তুতিতেও বর্তমানে এই গাছ ব্যবহার করার যথেষ্ট সম্ভাবনা দেখা দিয়েছে। গবেষণায় আরও দেখা গেছে, এই গাছের মূল কার্ডিয়াক গ্লাইকোসাইডসের অত্যন্ত মূল্যবান উৎস। ফলে বিভিন্ন ধরনের হৃদরোগের ওষুধ তৈরির ক্ষেত্রেও তা কাজে লাগার যথেষ্ট সম্ভাবনা আছে। ক্যানসার প্রতিরোধের ক্ষেত্রেও এই গাছের কাণ্ডের বাকলে জমা হওয়া মিথানল ও ডাইক্লোরোমিথেন থেকে দু' ধরনের সাইটোটক্সিক কার্ডিয়াক গ্লাইকোসাইড - স্ট্রেবলোসাইড ও মানসোনিনকে পৃথক করা সম্ভব হয়েছে, যাদের ক্যানসার প্রতিরোধী কার্যকারিতা উল্লেখযোগ্য।

চিত্রশালা

তথ্যসূত্র

বহিঃসংযোগ
 R. B. Suresh Kumar, A. Puratchikodi, Angelene Prasanna, Narayan Dolai, Piyali Majumder, U. K. Mazumder & P. K. Haldar: Pre clinical studies of Streblus asper Lour in terms of behavioural safety and toxicity, In: Oriental Pharmacy and Experimental Medicine, Volume 11, Number 4, S. 243-249. doi: 10.1007/s13596-011-0040-4 সংগৃহীত ৮ আগস্ট, ২০১৫।

মালয়েশিয়ার উদ্ভিদ
ভারতের উদ্ভিদ
ভিয়েতনামের উদ্ভিদ
শ্রীলঙ্কার উদ্ভিদ
থাইল্যান্ডের উদ্ভিদ
বাংলার উদ্ভিদ
ভারতীয় উপমহাদেশের উদ্ভিদ
সাদা শিমুল

সাদা শিমুল বা শ্বেত শিমুল (দ্বিপদ নাম:Ceiba pentandra) () বড় বৃক্ষ। এই উদ্ভিদের গায়ের রং সবুজ, ফুল সাদা ও ছোট। এঁদের ফুল ২.৫ সেমি চওড়া। এদের ফল ৭-১২ সেমি লম্বা। বীজ সাদা তুলায় জড়ানো। বড় গাছের ঠেকনামূল হয়। লাল শিমুলের সাথে এদের পার্থক্য অনেক। বাংলাদেশে খুব কম দেখা যায়। মূলত দক্ষিণ ও মধ্য আমেরিকার গাছ। আফ্রিকা ও এশিয়ায় দেখা যায়।

চিত্রশালা

তথ্যসূত্র 

বোম্বাসিডি
১৭৯১-এ বর্ণিত উদ্ভিদ
আফ্রিকার উদ্ভিদ
ব্রাজিলের উদ্ভিদ
মেক্সিকোর উদ্ভিদ
সেনেগালের উদ্ভিদকুল
গুয়েতেমালার জাতীয় প্রতীক
আমেরিকার শস্য
তন্তু গাছ
কার্ল লিনিয়াস কর্তৃক নামকরণকৃত ট্যাক্সা
ফিতেফুলকি

ফিতেফুলকি (বৈজ্ঞানিক নাম: Cheritra freja (Fabricius)) ঘুড়ির মতো লম্বা লেজ বিশিষ্ট এক প্রজাতির ছোট আকারের প্রজাপতি, যাদের মূল শরীর এবং ডানা হালকা ঘিয়ে বাদামি বর্ণের। এরা ‘লাইসিনিডি’ পরিবারের সদস্য।

আকার 
প্রসারিত অবস্থায় ফিতেফুলকির ডানার আকার ৩৮-৪২ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত ফিতেফুলকি এর উপপ্রজাতি হল- 
 Cheritra freja butleri Cowan, 1965 – Sahyadri Common Imperial
 Cheritra freja evansi Cowan, 1965 – Khasi Common Imperial

বিস্তার 
সাধারণত এই জাতীয় প্রজাপতিটি অনুচ্চ পার্বত্য এলাকার ঘন অরণ্যে দেখা যায়। হিমালয় অঞ্চলের কুমায়ুন থেকে অসম এবং নেপালের ৭০০-৮০০ ফুট উচ্চতা অবধি এদের বিচরণ দেখা যায়। এছাড়া মায়ানমার, মালয় ও শ্রীলংকাতেও এদের দেখা যায়।

বর্ণনা 
এই প্রজাপতির নিচের অংশ হালকা ঘিয়ে বাদামি রঙের হয়। পিছনের ডানার ভূমিকোনে দুটো লেজ আছে, লেজ প্রায় লম্বায় প্রায় ৫ মিলিমিটার এবং ২২ মিলিমিটার যথাক্রমে। ভূমিকোনে দুটো ধাতব সবুজ রঙের বিন্দু থাকে। এদের ওড়ার ধরন খুব কমজোরি, একই জায়গায় ফড়ফড় করে ওড়ে।

চিত্রশালা

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
অরুণাচল প্রদেশে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
বুরুশ ছদ্মশিমুল

বুরুশ ছদ্মশিমুল (বৈজ্ঞানিক নাম:Pseudobombax ellipticum) () লাল শিমুল গাছের চেয়ে আকারে ছোট। এদের ফুল ফোটে শীতকালে। এদের ফুলের পাপড়ি সরু ও খাটো। এদের ফুলের সৌন্দর্য মূলত পুংকেশরে এবং পুংকেশর অজস্র ও ছড়ান, গোলাপি বা সাদা। এরা মেক্সিকো, এল সালভাদর, গুয়েতেমালা ও হন্ডুরাসের প্রজাতি।

চিত্রশালা

তথ্যসূত্র

পানামার উদ্ভিদ
ভারতের উদ্ভিদ
মেক্সিকোর উদ্ভিদ
গুয়াতেমালার উদ্ভিদ
হন্ডুরাসের উদ্ভিদকুল
হন্ডুরাসের উদ্ভিদ
মৃত্যুহার অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

প্রবন্ধটি স্থূল মৃত্যু হার অনুযায়ী রাষ্ট্রসমূহের তালিকার দুটি সংস্করণকে অন্তর্ভুক্ত করছে।

প্রণালী-বৃত্তান্ত 
কোনও নির্দিষ্ট সময় পরিধিতে মোট মৃত্যুর সংখ্যাকে ঐ সময় পরিধিতে জনসংখ্যার ব্যক্তি-সময় দিয়ে ভাগ করলে স্থূল মৃত্যু হার পাওয়া যায়। ব্যক্তি-সময় হল কোনও পর্যবেক্ষণ সময় পরিধির মধ্যে পরিগণিত জনসংখ্যা এবং সময় পরিধির গুণফল। যেমন, কোনও স্থানে ২ বছর ধরে পরিগণিত জনসংখ্যা যদি হয় ৩০০০ তাহলে ঐ স্থানে ঐ ২ বছরে ব্যক্তি-বছর হবে ৩০০০×২=৬০০০।

বছর প্রতি ১,০০০ জনসংখ্যা প্রতি মৃত্যুর সংখ্যা -একক হিসাবে একে প্রকাশ করা হয়।

প্রথম তালিকাটি অরগানাইজেশান ফর ইকনমিক কোঅপারেশান এন্ড ডেভলপমেন্ট (ওইসিডি) -এর "২০১১ বার্ষিক পরিসংখ্যান"-এর উপর ভিত্তি করে তৈরি।

২০১১ স্থূল মৃত্যু হার -এ ২৩৬টি রাষ্ট্র এবং অঞ্চলসমূহ তালিকাভুক্ত হয়েছে।

দ্বিতীয় তালিকাটি সিআইএ ওয়ার্ল্ড ফ্যাক্টবুক-এর ২০১৩ সালের পরিগণনার উপর ভিত্তি করে তৈরি। পরাধীন অঞ্চলসমূহ এবং সম্পূর্ণরূপে স্বীকৃত হয়নি এমন রাষ্ট্রকে গণনায় অন্তর্ভুক্ত করা হয় নি।

রাষ্ট্রসমূহ

আরও দেখুন
শিশু মৃত্যু হার অনুযায়ী রাষ্ট্রসমূহের তালিকা

পাদটীকা

রাষ্ট্রের তালিকা
জনসংখ্যা
জনপরিসংখ্যান
রাষ্ট্র অনুযায়ী মৃত্যু
দেশের তালিকা
মৃত্যু সম্পর্কিত তালিকা
রুটেসি

রুটেসি  (Rutaceae) হল সপুষ্পক উদ্ভিদের মধ্যে  Sapindales বর্গের একটি পরিবার। এই পরিবারে আনুমানিক ১৬০টির মতো গণ রয়েছে। এই গণগুলোর ভেতরে  সবচেয়ে গুরুত্বপূর্ণ গণ হল সাইট্রাস বা লেবু-কমলা জাতীয় ফল। এই পরিবারের সব ফলেই ফুল হয় এবং ফুল সুগদন্ধযুক্ত। আকার ও গঠনের দিক দিয়ে এরা তৃণ, গুল্ম ও ছোট বৃক্ষ হয়ে থাকে। তবে রুটেসি পরিবারের সবচেয়ে বেশি বাণিজ্যিকভাবে গুরুত্বপূর্ণ ফল হল শতাধিক প্রকারের সাইট্রাস।

প্রকারভেদ
বাংলাদেশে অন্তত চারটি গণের ফল মানুষ খাদ্য হিসেবে গ্রহণ করে। এই গণ চারটি হলো:

১. সাইট্ট্রাস বা Citrus,
২. প্যারামিগাইনা বা Paramigyna,
৩. এগলি বা Aegle,
৪. ফেরোনিয়া  ও Feronia.

তথ্যসূত্র

রুটেসি
কাঠ আলু

কাঠ আলু বা বন মাছআলু (বৈজ্ঞানিক নাম:Dioscorea bulbifera) () লতানো উদ্ভিদ। অন্য গাছের উপরে উঠে বেচে থাকে। বাংলাদেশের মানুষ লতানো উদ্ভিদের যে কন্দটিকে সবজি হিসেবে ব্যবহার করে এটিও সেই পরিবারের লতা। দেখতেও প্রায় একই রকম। লাউয়াছড়া বনে ও চট্টগ্রামের জঙ্গলে বেশি দেখা যায়। আদিবাসী সাঁওতালেরা বিশেষ প্রক্রিয়ায় এটিকে সবজি হিসেবে খেয়ে থাকে।

তথ্যসূত্র 

আফ্রিকার উদ্ভিদ
ভারতের উদ্ভিদ
এশিয়ার উদ্ভিদ
১৭৫৩-এ বর্ণিত উদ্ভিদ
অস্ট্রেলিয়ার উদ্ভিদ
কার্ল লিনিয়াস কর্তৃক নামকরণকৃত ট্যাক্সা